Infoboks FC København - Piast Gliwice Europa League Kvalifikation (24/09) YouBet 1,33 4,65 7,75 bet365 1,40 4,20 9,50

FC København har angiveligt snøren ude efter Östersunds midterforsvarer Sotirios Papagiannopoulos, fortæller spilleren, der også har været på blokken i FC Midtjylland.

Aftonbladet har tirsdag bragt et billede af FC København-manager Ståle Solbakken sammen med Östersunds forsvarsspiller Sotirios Papagiannopoulos efter svenskernes kamp mandag aften.

Midtstopperen bekræfter, at der er interesse fra FC København, men er ellers fåmælt omkring sin fremtid.

- Det er klart, at de er interesserede. Der er interesse. Der er mange klubber, men i øjeblikket har jeg kontrakt med Östersund, og der er ikke mere at kommentere, siger Sotirios Papagiannopoulos til Aftonbladet.

FC Midtjyllands sportschef Svend Graversen bekræftede for nyligt i et interview med Canal 9, at midtjyderne tidligere har været ude efter Papagiannopoulos.

Graversen tilføjede også, at stopperen muligvis kan blive aktuel igen, hvis Erik Sviatchenko som forventet ikke fortsætter i FCM efter ferien.

27-årige Sotirios Papagiannopoulos har 51 Allsvenskan-kampe i bagagen samt 111 kampe fra Superettan. Han har været i Östersund siden sommeren 2015.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)